C 498/30
SL
Uradni list Evropske unije
30.12.2022
Mnenja Evropskega odbora regij – Za strukturno vključevanje mest in regij v 27. konferenco pogodbenic Okvirne konvencije Združenih narodov o spremembi podnebja
(2022/C 498/06)
Poročevalka:
Alison GILLILAND (IE/PES), članica mestnega sveta, Dublin
Referenčni dokument:
predhodno mnenje
POLITIČNA PRIPOROČILA EVROPSKI ODBOR REGIJ (OR),
Zagotavljanje nujnega, obsežnega odziva na izredne podnebne razmere z učinkovitim povezovanjem ukrepov za prilagajanje in blaženje na več ravneh 1. je zelo zaskrbljen zaradi ugotovitev iz šestega ocenjevalnega poročila Medvladnega panela za podnebne spremembe (IPCC), v katerem je poudarjeno, kako so podnebne nevarnosti znatno škodile ekosistemom po vsem svetu, kar še potrjuje, da številnih vplivov podnebnih sprememb ni več mogoče odpraviti; je seznanjen z dokazi v poročilu, ki kažejo, da so sedanji ukrepi za prilagajanje podnebnim spremembam zaradi nezadostnega financiranja in slabega načrtovanja pogosto neučinkoviti, kar bi se lahko obravnavalo z bolj vključujočim upravljanjem;
2. poudarja, da IPCC v poročilih priznava lokalne in regionalne oblasti kot ključne akterje pri zagotavljanju rešitev za prilagajanje in blaženje; znova poudarja, da so lokalne in regionalne oblasti pristojne za izvajanje 70 % ukrepov za blažitev podnebnih sprememb in 90 % ukrepov za prilagajanje nanje (1); poudarja tudi, da morajo rešitve zagotoviti same lokalne in regionalne oblasti ali pa morajo biti zagotovljene v sodelovanju z njimi, saj to pomeni neposreden odziv na nevarnosti podnebnih sprememb, ki vplivajo na vasi, mesta in njihove širše regije, pri čemer imajo vsi svoje posebne podnebne razmere; poudarja, da je več kot milijarda prebivalcev nizko ležečih naselij izpostavljena nevarnostim, kot so dvigovanje morske gladine, pogrezanje obale in poplave ob visoki plimi, medtem ko 350 milijonom prebivalcev mest po svetu grozi pomanjkanje vode;
3. v zvezi s tem opozarja na dogovor COP26 o nadaljevanju prizadevanj za omejitev dviga temperature na 1,5 oC nad predindustrijsko ravnjo (2) in poziva k hitrejšemu izvajanju podnebnih ukrepov ter k večji finančni podpori in smernicam za lokalne in regionalne oblasti;
4. ponovno poziva Okvirno konvencijo Združenih narodov o spremembi podnebja (UNFCCC) k sodelovanju s Konvencijo Združenih narodov o biološki raznovrstnosti in Programom Združenih narodov za razvoj, da se zagotovi dosleden okvir za podnebno nevtralnost in odpornost, zaščito biotske raznovrstnosti in trajnostni razvoj ter prepreči prekrivajoče se strategije; pozdravlja Edinburško deklaracijo o svetovnem okviru za biotsko raznovrstnost po letu 2020 (3) kot primer pristopa, ki zajema vse ravni upravljanja;
5. ponovno poudarja, da mora EU pokazati vodilno vlogo z izvajanjem evropskega zelenega dogovora, da bi postala prva podnebno nevtralna celina; poudarja, da je pomembno okrepiti prizadevanja EU za učinkovito doseganje podnebne nevtralnosti do leta 2050 ob sistematičnem izvajanju načela neškodovanja ter prizadevanju za preprečevanje odvisnosti od ogljika in selitve virov CO2; pozdravlja pot, ki jo določajo evropska podnebna pravila in sveženj „Pripravljeni na 55“ ter
(1) (2) (3)
Resolucija Evropskega odbora regij – Zeleni dogovor v partnerstvu z lokalnimi in regionalnimi oblastmi (UL C 79, 10.
3.2020, str. 1).
Glasgowski podnebni pakt, točka 15.
Edinburška deklaracija o svetovnem okviru za biotsko raznovrstnost po letu 2020.